b'\n_START_ARTICLE_\nChandler Bing\n_START_SECTION_\nBaggrund\n_START_PARAGRAPH_\nChandlers barndom var pr\xc3\xa6get af hans for\xc3\xa6ldres skilsmisse. Chandler har som barn store problemer med at h\xc3\xa5ndtere skilsmissen og derfor tissede Chandler i sengen. Chandlers mor er forfatter af erotiske noveller, mens hans far er drag queen i Las Vegas, noget der ofte g\xc3\xa5r ham p\xc3\xa5. Hans far opdrager ham til at blive ligesom ham, Chandler tr\xc3\xa6ner som barn endda med som danser i sin fars drag queen-show. Chandler bliver senere i sit voksenliv til tider plaget af minder fra barndommen, derfor v\xc3\xa6lger Chandler ogs\xc3\xa5 at flygte fra sit bryllup med Monica Geller. Han bliver dog fundet og de bliver gift.\n_START_SECTION_\nJack og Erica\n_START_PARAGRAPH_\nJack og Erica er de adopterede b\xc3\xb8rn af Monica og Chandler, f\xc3\xb8dt i episoden "The Last One." Det afsl\xc3\xb8res, at Monica og Chandler ikke vidste, de ville v\xc3\xa6re tvillinger, indtil de blev f\xc3\xb8dt. Chandler foresl\xc3\xa5r, at opgive en af dem, men Monica n\xc3\xa6gter og siger: "Vi kan ikke dele dem op. De er vores b\xc3\xb8rn, og de kommer med os." Erica er opkaldt efter sin biologiske mor, og Jack er opkaldt efter Monica og Ross\' far, Jack Geller.\n_START_SECTION_\nHumor\n_START_PARAGRAPH_\nChandler Bing blev kendetegnet ved sine ofte komiske og sarkastiske one-liners og for at v\xc3\xa6re en figur, der selv ofte var udsat for jokes. Han v\xc3\xa6dder p\xc3\xa5 et tidspunkt med Ross om, at han kan lade v\xc3\xa6re med at lave jokes med vennerne i en hel uge. Chandler ender med at tabe v\xc3\xa6ddem\xc3\xa5let efter at vennerne, is\xc3\xa6r Ross, har provokeret ham til at lave jokes.\n_START_SECTION_\nK\xc3\xa6rlighedsliv\n_START_PARAGRAPH_\nChandler er i begyndelsen af serien ikke ret sikker p\xc3\xa5 sig selv, og dater ikke meget. Selvom Chandler ikke dater meget finder han dog en k\xc3\xa6reste ved navn Janice. Janice er en lidt irriterende kvinde, med kraftig New Yorker-accent og nasal stemme. Janice n\xc3\xa6rer st\xc3\xa6rke f\xc3\xb8lelser for Chandler, og de to ender med finde sammen og sl\xc3\xa5 op flere gange. _NEWLINE_Der er ofte mistanker om at han er homoseksuel, hvilket dog viser sig ikke at v\xc3\xa6re sandt. Senere i serien gifter han sig med Monica. Serien slutter med at han og Monica adopterer tvillingeb\xc3\xb8rn.\n_START_SECTION_\nVenskaber og karriere\n_START_PARAGRAPH_\nChandler gik i college med Ross, og i sit voksenliv bor han sammen med Joey i en lejlighed i Manhattan, New York, i samme bygning som Monica og Rachel. Chandler arbejder med statistisk analyse og datakonfiguration, men f\xc3\xa5r senere nok af det og skifter til reklamebranchen.'